Številka: 900-70/2017-3

Datum: 14. 6. 2017

**SPREJETI SKLEP TRINAJSTE IZREDNE SEJE SVETA ČETRTNE SKUPNOSTI VIČ, MESTNE OBČINE LJUBLJANA,**

ki je bila v sredo, dne 22. februarja 2017 ob 17.00 uri v veliki dvorani MOL, Trg MDB / v Ljubljani.

Sejo je sklical in vodil predsednik Sveta Četrtne skupnosti Vič, g. Danilo Šarić.

Na začetku seje je predsednik Sveta Četrtne skupnosti Vič, Mestne občine Ljubljana, g. Danilo Šarić ugotovil, da je od 15 članov sveta na seji prisotnih 11 članov, kar je pomenilo, da je bil svet sklepčen in je lahko pričel z delom.

NAVZOČI ČLANI SVETA: Franc Fridrih, Darko Juvan, Diana Južnič, Uroš Korošec, Deja Špela Koželj, Vanda Koželj, Karlo Pranjić, Ana Lucija Šarić, Danilo Šarić, Marjana Vidmar in Borut Vrščaj.

OSTALI NAVZOČI: Boris Belina in Luka Fabčič - strokovna sodelavca Službe za lokalno samoupravo Mestne uprave Mestne občine Ljubljana.

D n e v n i r e d :

1. Dograditev kanalizacije v aglomeracijah MOL.

AD. 1.

DOGRADITEV KANALIZACIJE V AGLOMERACIJAH MOL

Uvodoma je Podžupan MOL g. Dejan Crnek povedal, da je namen predstavitve projekta, da se člani sveta seznanijo s projektom, da ga na seji sveta tudi potrdijo ter da bodo lahko občanom dajali pojasnila in sodelovali pri pridobivanju zemljišč.

G. David Polutnik, vodja Oddelka za gospodarske dejavnosti in promet MU MOL je povedal, da so območja in ulice, kjer bo potekala izgradnja razvidni v programu, ki je dostopen na sedežu ČS. Apeliral je na sodelovanje pri pridobivanju zemljišč ter povedal, da se bo skladno z urejanjem kanalizacije, urejevale tudi ceste, kjer bo potekala trasa, ponekod tudi vodovod, vgradila se bo nova optika, plin, elektro omrežje ter postavila javna razsvetljava.

Na podlagi razprave je predsedujoči v sprejem predlagal naslednji PREDLOG SKLEPA ŠT. 1/13 izr.:

Svet Četrtne skupnosti Vič se je seznanil s projektom "Odvajanja in čiščenja odpadne vode na območju vodonosnika Ljubljansko polje in Barje".

Navzočih je bilo 14 članov sveta.

Opredeljenih je bilo 14 članov sveta.

Za predlagani sklep štev. 1/12 izr. je glasovalo 14 članov.

Sklep je bil sprejet.

Seja je bila zaključena ob 18.30 uri.

Zapisal:

Boris Belina

Danilo Šarić

Predsednik

Sveta Četrtne skupnosti Vič